ORTOPEDSKA BOLNIŠNICA VALDOLTRA

Jadranska c. 31, 6280 Ankaran

ki jo zastopa direktor Radoslav Marčan, dr. med., spec. ortoped

ID za DDV: SI30348145

matična številka: 5053765

podračun enotnega zakladniškega računa 01100-6030277312 pri Banki Slovenije

(v nadaljevanju: naročnik)

in

Naziv:

Naslov:

ki jo zastopa:

transakcijski račun:

ID za DDV:

matična številka:

(v nadaljevanju: dobavitelj)

skleneta

POGODBO O DOBAVI ARTROSKOPSKEGA STOLPA

I. PREDMET POGODBE

1. člen

(predmet pogodbe)

Predmet pogodbe je dobava **artroskopskega stolpa s pripadajočo opremo** (v nadaljevanju: oprema) na podlagi javnega naročila po odprtem postopku na podlagi 40. člena zakona o javnem naročanju (Uradni list RS, št. 91/15 in 14/18; v nadaljevanju: ZJN-3) in v skladu z dokumentacijo v zvezi z oddajo javnega naročila naročnika, št. \_\_\_\_\_\_\_\_\_\_\_\_\_\_\_, z dne \_\_\_\_\_\_\_\_\_\_\_\_(v nadaljevanju: razpisna dokumentacija) ter s ponudbo dobavitelja, št. \_\_\_\_, z dne \_\_\_\_\_\_ (v nadaljevanju: ponudba dobavitelja), ki sta sestavna dela te pogodbe.

Predmet pogodbe zajema tudi:

* montažo in vzpostavitev delovanja opreme,
* usposabljanje naročnikovega osebja za pravilno in varno uporabo opreme in
* redno in izredno vzdrževanje opreme v času trajanja garancijskega roka.

Oprema je natančneje opredeljena v ponudbi dobavitelja.

II. POGODBENA CENA

1. člen

(pogodbena cena)

Pogodbena cena znaša:

= \_\_\_\_\_\_\_\_\_\_\_\_\_\_ EUR

(z besedo: \_\_\_\_\_\_\_\_\_\_\_\_\_\_\_\_\_\_)

Pogodbena cena vključuje vrednost opreme in vse stroške povezane z dobavo in vzpostavitvijo delovanja opreme, usposabljanje osebja naročnika in vzdrževanje opreme (redno in izredno) v garancijski dobi.

V ceni ni zajet 22% DDV, ki znaša =\_\_\_\_\_\_\_\_\_\_EUR. Skupna cena z DDV tako znaša =\_\_\_\_\_\_\_\_\_\_\_\_\_\_\_ EUR.

Pogodbena cena je fiksna.

III. PLAČILNI POGOJI

1. člen

(rok in način plačila)

Naročnik se zavezuje pogodbeno ceno plačati na transakcijski račun dobavitelja, naveden v preambuli pogodbe, v roku do 60 dni od izstavitve e-računa.

E-račun bo dobavitelj izstavil v roku 5 dni po podpisu primopredajnega zapisnika s strani obeh pogodbenih strank skladno s 6. členom te pogodbe in ko dobavitelj naročniku izroči finančno zavarovanje za odpravo napak v garancijskem roku.

V primeru reklamacije e-računa se plačilo zadrži do odprave reklamacije. Naročnik je e-račun upravičen reklamirati v roku 8 dni šteto od prejema le-tega.

IV. KRAJ IN ROK DOBAVE

1. člen

(kraj dobave)

Kraj dobave opreme je sedež naročnika.

1. člen

(rok dobave)

Dobavitelj se zavezuje, da bo opremo dobavil najkasneje v roku 60 dni od sklenitve pogodbe.

V. IZROČITEV IN PREVZEM OPREME

1. člen

(prevzem)

Šteje se, da je prevzem opreme uspešno zaključen, ko pooblaščena predstavnika naročnika in dobavitelja podpišeta primopredajni zapisnik, ki mora vsebovati:

* zapis o količinskem in kakovostnem prevzemu dobavljene opreme ter o montaži in delovanju le-te,
* zapis o opravljenem usposabljanju delavcev naročnika za pravilno in varno uporabo opreme,
* zapis o morebitnih napakah in pomanjkljivostih, ugotovljenih ob prevzemu opreme.

VI. OBVEZNOSTI DOBAVITELJA

1. člen

(obveznosti dobavitelja)

Dobavitelj se zavezuje, da bo:

* pogodbene storitve opravljal po pravilih stroke, vestno, kakovostno, s skrbnostjo dobrega strokovnjaka, v skladu z navodili proizvajalcev in ob upoštevanju zahtev ter navodil naročnika ter z ustrezno usposobljenimi delavci,
* dobavil vso pogodbeno opremo in vzpostavil njeno pravilno delovanje v dogovorjenem roku,
* naročnika opozoril na morebitne ovire pri dobavi opreme in ščitil njegove interese,
* najmanj 3 dni pred predvideno dobavo opreme obvestil skrbnika pogodbe o nameravani dobavi,
* opremo izročil naročniku v brezhibnem stanju in originalni embalaži, opremljeno z nalepko z navedbo datuma naslednjega rednega vzdrževalnega servisa,
* ob dobavi opreme naročniku izročil dobavnico s serijskimi številkami opreme, garancijski list in navodila za uporabo in vzdrževanje opreme z vso tehnično dokumentacijo v slovenskem in angleškem jeziku v tiskani in elektronski obliki,
* izvedel usposabljanje naročnikovih delavcev v dogovorjenem času na naročnikovi lokaciji,
* v primeru nastanka okoliščin, ki bi lahko otežile ali onemogočile kvalitetno in pravilno izvedbo njegovih pogodbenih obveznosti v 3 (treh) dneh od nastanka teh okoliščin o tem pisno opozoril naročnika,
* zagotavljal rezervne dele za dobavljeno opremo še najmanj 7 let po dobavi,
* pri izvedbi vzdrževanja v prostorih naročnika spoštoval veljavne predpise s področja varstva in zdravja pri delu in požarnega varstva, ter da prevzema polno odgovornost za škodo, ki bi nastala zaradi njihovega nespoštovanja,
* upošteval navodila naročnika v zvezi z zagotavljanjem čim manj motenega izvajanja dejavnosti bolnišnice med izvajanjem pogodbenih storitev,
* naročniku omogočil vpogled v izvajanje pogodbenih storitev,
* za vzdrževanje opreme uporabljal samo originalne rezervne dele,
* pred iztekom garancijskega roka opravil redno vzdrževanje opreme.

1. člen

(obveznosti dobavitelja zaradi preprečevanje širjenja nalezljive bolezni)

Z namenom preprečevanja širjenja nalezljive bolezni COVID-19 oz. drugih nalezljivih bolezni in zmanjševanja tveganj za prenos okužbe pri naročniku, ki je zdravstveni zavod, je dobavitelj dolžan ob izvajanju pogodbenih obveznosti v prostorih naročnika spoštovati naročnikova navodila v zvezi z izvajanjem storitev in dobav v času epidemije/pandemije in uporabljati ustrezno zaščitno opremo (maska, očala…) za preprečevanje širjenja nalezljive bolezni. Ustrezno zaščitno opremo je izvajalec dolžan zagotavljati sam.

VII. OBVEZNOSTI NAROČNIKA

1. člen

(obveznosti naročnika)

Naročnik se zavezuje, da bo:

* opremo takoj po dobavi pregledal in dobavitelju sporočil morebitne napake,
* z opremo ravnal skladno s predpisi in navodili proizvajalca o uporabi in ravnanju z opremo ter napotki dobavitelja,
* nepooblaščenim osebam preprečil izvajanje kakršnihkoli servisnih posegov na opremi v garancijski dobi,
* obvestil dobavitelja o vseh okvarah in pomanjkljivostih na opremi brž ko je to mogoče, z namenom, da se prepreči morebitno verižno nastajanje novih napak na opremi,
* prostor, v katerem se nahaja oprema, redno vzdrževal glede električnih in ostalih pogojev, ki so določeni s tehnično dokumentacijo proizvajalca,
* izvajanje storitev po tej pogodbi v času njene veljavnosti dovolil samo izvajalcu oz. tretji osebi s pisnim soglasjem izvajalca,
* izvajalcu omogočil nemoteno izvajanje pogodbenih obveznosti na kraju in v času po dogovoru z naročnikom.

VIII. GARANCIJA

1. člen

(garancijski rok)

Dobavitelj zagotavlja 24-mesečno garancijo za vso opremo, ki je predmet te pogodbe.

Garancijski rok začne teči z dnem podpisa primopredajnega zapisnika iz 6. člena te pogodbe s strani obeh pogodbenic.

Za zamenjane dele opreme začne garancijski rok teči znova od prevzema popravljene opreme oziroma dela opreme.

IX. VZDRŽEVANJE OPREME IN ODPRAVA NAPAK V GARANCIJSKI DOBI

1. člen

(redno vzdrževanje)

Redno vzdrževanje je namenjeno brezhibnemu delovanju opreme, v primeru ugotovitve napak oz. neustreznosti delovanja opreme, pa bo izvajalec izvedel popravila.

Redno vzdrževanje vključuje:

* periodične preglede, servise in preverjanje funkcionalnosti skladno z navodilih proizvajalca opreme,
* varnostni test opreme s SECUTEST G751/601S, ki ustreza standardom IEC60601,
* nadgradnjo opreme po zahtevah proizvajalca opreme,
* čiščenje opreme.

Redno vzdrževanje opreme izvaja izvajalec 1-krat letno, če pa je po navodilih proizvajalca predvideno pogosteje, se redni servis izvaja skladno z navodili proizvajalca.

O terminih izvajanja rednega vzdrževanja se izvajalec dogovori z naročnikom oziroma s pooblaščenim predstavnikom naročnika. Praviloma se redno vzdrževanje izvaja od ponedeljka do sobote po 15 uri oziroma po dogovoru z naročnikom.

Dobavitelj bo po opravljeni rednem vzdrževanju naročniku predal v digitalni in pisni obliki:

* izpise meritev opreme,
* delovni nalog,
* poročilo o stanju opreme.

1. člen

(izredno vzdrževanje)

Izredno vzdrževanje vključuje popravilo v primeru okvare ali nepravilnega delovanja opreme.

O okvari opreme kontaktna oseba naročnika pisno obvesti dobavitelja (elektronska pošta, faks) in telefonsko v času od ponedeljka do sobote od 7. ure do 16. ure.

Odzivni čas dobavitelja je 30 minut od prejema pisne in telefonske prijave napake naročnika.

Čas prihod dobavitelja k naročniku je največ 3 ure od prejema prijave napake naročnika do prihoda dobavitelja k naročniku.

Rok za odpravo napake je največ 24 ur od prihoda serviserja k naročniku.

Če v roku iz predhodnega odstavka ne odpravi napake, dobavitelj zagotovi naročniku v roku 24 ur na svoje stroške nadomestno opremo, ki je po funkcionalnosti, zmogljivosti in kakovosti enaka dobavljeni opremi.

Po dogovoru z naročnikom se rok iz petega in šestega odstavka tega člena lahko podaljša.

1. člen

(reševanje reklamacij)

V primeru, da oprema po prevzemu ali po opravljenem vzdrževanju ne deluje brezhibno, ima naročnik pravico uveljaviti reklamacijo za opravljeno delo. Za napake, ki so posledica napačno ali slabo opravljenega dela, veljajo določila o rokih in nadomestni opremi, kot so določeni v 12. členu te pogodbe.

Če se ista napaka ponovi najmanj trikrat, mora dobavitelj opremo takoj oziroma v roku 30 dni zamenjati z novo.

Če je bil katerikoli del opreme poškodovan zaradi malomarnega popravila, mora dobavitelj ta del na lastne stroške popraviti oz. poškodovani del zamenjati z novim, če popravilo poškodovanega dela ni mogoče.

1. člen

(delovni nalog)

Dobavitelj bo za vsako vzdrževanje opreme izdal delovni nalog/poročilo, v katerega se vpiše:

* naziv opreme,
* inventarno številko opreme,
* datum opravljene storitve,
* opravljeno storitev,
* zamenjane rezervne dele,
* serijske številke opreme, ki jo prevzema za popravilo,
* čas prihoda k naročniku in čas odhoda od njega.

V primeru rednega servisa bo dobavitelj odstranil obstoječo nalepko in nalepil novo z datumom naslednjega rednega servisa.

Delovni nalog podpišeta dobavitelj oziroma serviser, s strani naročnika pa kontaktna oseba ali delavec v tehničnem sektorju. En izvod obdrži naročnik, en izvod se priloži izstavljenemu e-računu, enega pa obdrži dobavitelj.

X. POGODBENA KAZEN

1. člen

(pogodbena kazen)

Če dobavitelj po svoji krivdi zamudi rok iz drugega in tretjega odstavka 12. člena te pogodbe, oziroma prvega odstavka 13. člena, lahko naročnik zahteva plačilo pogodbene kazni v višini 200,00 EUR za vsako uro zamude, vendar ne več kot 2.000,00 EUR.

Če dobavitelj po svoji krivdi zamudi rok iz četrtega odstavka 12. člena te pogodbe, lahko naročnik zahteva plačilo pogodbene kazni v višini 5.000,00 EUR za vsak dan zamude, vendar ne več kot 25.000,00 EUR.

Pogodbena kazen iz prvega in drugega odstavka tega člena velja tudi v primeru reklamacije iz 13. člena.

XI. FINANČNA ZAVAROVANJA

1. člen

(vrste finančnih zavarovanj)

Dobavitelj je dolžan predložiti naslednja finančna zavarovanja:

* menico in menično izjavo s pooblastilom za njeno izpolnitev za dobro izvedbo pogodbenih obveznosti v višini 10 % (deset odstotkov) pogodbene cene z DDV, kot pogoj za veljavnost pogodbe, najkasneje v 10. dneh od sklenitve pogodbe, z veljavnostjo zavarovanja 30 dni po podpisu primopredajnega zapisnika iz 6. člena te pogodbe;
* menico in menično izjavo s pooblastilom za njeno izpolnitev za odpravo napak v garancijskem roku v višini 5% od pogodbene cene z DDV na prvi poziv, kot pogoj za brezhibno delovanje opreme, ob podpisu primopredajnega zapisnika iz 6. člena te pogodbe. Rok trajanja zavarovanja mora biti za 30 dni daljši kot je garancijski rok za opremo iz prvega odstavka 10. člena te pogodbe. Kot začetek veljavnosti zavarovanja mora biti naveden datum, ko obe pogodbenici podpišeta prevzemni zapisnik.

Naročnik lahko finančno zavarovanje unovči, če naročeno blago:

- ne bo odgovarjalo standardom in kvaliteti, ki popolnoma ustreza vsem opisom, karakteristikam in specifikacijam, ki so določene v tej pogodbi oziroma razpisni dokumentaciji in ponudbi dobavitelja,

- ne bo izročeno naročniku v roku, vrsti in v količinah, opredeljenih v tej pogodbi in v ponudbi dobavitelja ter naročenih s strani naročnika.

Naročnik lahko menico za dobro izvedbo pogodbenih obveznosti uveljavi brez predhodnega opomina.

XII. SODELOVANJE S PODIZVAJALCI

1. člen

(sodelovanje s podizvajalci)

Podpisnika pogodbe soglašata, da bo dobavitelj izpolnil predmet te pogodbe, z naslednjimi podizvajalci:

1. podizvajalec

naziv:…………………………………………………………………………………

polni naslov: …………………………………………………………………………

matična številka: …………………………………………………………………….

davčna številka: ………………………………………………………………………...

TRR: ……………………………………………………………………………………

za dobavo blaga: ………………………………………………………………………...

predmet: …………………………………………………………………………………

količina: ………………………………………………………………………………….

vrednost blaga: ……………………………………………………………………….….

kraj dobave blaga: ……………………………………………………………………….

rok dobave blaga: ………………………………………………………………………..

2. podizvajalec (za drugega in vse ostale podizvajalce se vpišejo isti podatki kot za prvega podizvajalca)

Dobavitelj, ki izvaja javno naročilo z enim ali več podizvajalci, s podpisom te pogodbe in na podlagi s strani dobavitelja potrjenega računa podizvajalca, pooblašča naročnika, da neposredno plačuje podizvajalcu, če je podizvajalec podal zahtevo za neposredno plačilo v skladu s 94. členom ZJN-3. Dobavitelj bo svojemu računu priložil račun podizvajalca, ki ga je predhodno potrdil.

XIII. PROTIKORUPCIJSKA KLAVZULA

1. člen

(protikorupcijska klavzula)

V primeru, da se ugotovi, da je pri izvedbi javnega naročila, na podlagi katerega je podpisana ta pogodba ali pri izvajanju te pogodbe, kdo v imenu ali na račun pogodbene stranke, predstavniku ali posredniku naročnika ali drugega organa ali organizacije iz javnega sektorja obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem dogovorjenih obveznosti ali za drugo ravnanje ali opustitev, s katerim je naročniku, ali organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku naročnika ali organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku, je ta pogodba nična.

XIV. OPROSTITEV ODGOVORNOSTI

1. člen

(izredne okoliščine)

Prekoračitev pogodbenih rokov opravičujejo naslednje izredne okoliščine:

- višja sila,

- ukrepi državnih organov ali organov lokalne skupnosti, ki bi zadevali izpolnitev pogodbenih obveznosti,

- ravnanje tretjih oseb, ki onemogočajo izvedbo pogodbenih obveznosti in ki niso posledica krivdnega ravnanja pogodbenih strank.

V primeru nastopa izrednih okoliščin bosta stranki pogodbe okoliščine sproti obravnavali in časovno ovrednotili ter določili ustrezen novi rok za izvedbo svojih obveznosti.

1. člen

(višja sila)

Naročnik in dobavitelj delno ali v celoti nista zavezana k izpolnitvi obveznosti iz te pogodbe, če pride do vplivov višje sile. Za višjo silo veljajo primeri, ki jih ob podpisu pogodbe ni bilo mogoče predvideti in splošno veljajo kot takšni, npr. vojna, ogenj, naravne in druge nesreče, ipd.

Pomanjkanje delovne sile in pomanjkanje materiala ali opreme ne velja za višjo silo.

Stranka pogodbe, ki jo prizadene višja sila, mora o tem nemudoma oziroma najkasneje v roku 24 ur od nastopa teh okoliščin, pisno obvestiti drugo pogodbeno stranko, pri čemer navede naravo višje sile, predvideno trajanje in predvidene posledice. O prenehanju okoliščin, ki pomenijo višjo silo, mora zaradi le-teh prizadeta pogodbena stranka takoj oziroma najpozneje v 24 urah od prenehanja le-teh pisno obvestiti drugo pogodbeno stranko.

XV. KONTAKTNE OSEBE IN SKRBNIK POGODBE

1. člen

(kontaktne osebe)

Pogodbenici za dobavo in prevzem opreme po tej pogodbi določita kontaktne osebe:

Kontaktna oseba naročnika in tel. št.:

tel. št. 05 6696

e-pošta:

faks št.: 05 6526 701

kontaktna oseba dobavitelja:

tel št.:

e-pošta:

faks št.:

Pogodbenici za izvajanje vzdrževanja opreme po tej pogodbi določita kontaktne osebe:

kontaktne osebe in tel. št. naročnika za vzdrževanje opreme so:

\_\_\_\_\_\_\_\_\_\_\_\_\_\_\_\_\_

tel. št.: 05 6696

e-pošta:

faks št.: 05 6526 701

in

\_\_\_\_\_\_\_\_\_\_\_\_\_\_\_\_\_

tel. št.: 05 6696

e-pošta:

faks št.: 05 6526 701

kontaktne osebe dobavitelja oziroma serviserji:

tel št.:

e-pošta:

faks št.:

Kontaktne osebe bodo ves čas trajanja pogodbe medsebojno sodelovale.

1. člen

(skrbnika pogodbe)

Skrbnik pogodbe s strani naročnika je \_\_\_\_\_\_\_\_\_\_\_\_\_\_\_\_.

Skrbnik pogodbe s strani dobavitelja je \_\_\_\_\_\_\_\_\_\_\_\_\_\_\_\_.

XVI. KONČNE DOLOČBE

1. člen

(uporaba predpisov)

Za vprašanja, ki jih ta pogodba ne določa, se uporabljajo določbe Obligacijskega zakonika (OZ) in Zakona o javnem naročanju (ZJN-3), oziroma drugih predpisov, ki urejajo javna naročila v Republiki Sloveniji.

1. člen

(reševanje sporov)

Morebitne spore iz pogodbe, bosta podpisnika pogodbe najprej skušala rešiti na miren način sporazumno oziroma z mediacijo, če spora na ta način ne bi uspeli rešiti, soglašata, da je za reševanje spora stvarno pristojno sodišče v Kopru. Uporabljalo se bo pravo Republike Slovenije.

1. člen

(veljavnost pogodbe)

Ta pogodba začne veljati z dnem, ko jo podpišeta obe pogodbeni stranki in traja za čas 24 - mesečnega garancijskega roka opreme iz 10. člena te pogodbe.

1. člen

(spremembe pogodbe)

Kakršnekoli spremembe te pogodbe so dopustne le v pisni obliki, in le izjemoma, skladno z določili 95. člena ZJN-3.

1. člen

(odstop od pogodbe)

Naročnik lahko odstopi od pogodbe, če dobavitelj ne izpolnjuje svojih pogodbenih obveznosti , zlasti če:

* ne dobavi naročene opreme v pogodbenem roku,
* ne upošteva upravičenih pripomb naročnika glede napak oziroma pomanjkljivosti dobavljene opreme oziroma jih ne odpravi v dogovorjenem roku,
* drugače grobo krši določila pogodbe.

Dobavitelj lahko odstopi od pogodbe, če naročnik ne izpolnjuje svojih obveznosti iz pogodbe, zlasti če ne plača računa v dogovorjenem roku oziroma zamuja s plačilom računa več kot tri mesece.

V primerih iz prvega in drugega odstavka tega člena pogodbe lahko pogodbi zvesta pogodbena stranka odstopi od pogodbe po predhodnem pisnem opominu drugi pogodbeni stranki na izpolnjevanje njegovih obveznosti. Šteje se, da odstop učinkuje v roku 7 dni od dneva, ko druga pogodbena stranka prejme pisno odstopno izjavo.

1. člen

(razvezni pogoj)

V skladu s četrtim odstavkom 67. člena ZJN-3 se pogodba razveljavi, če je naročnik seznanjen, da je sodišče s pravnomočno odločitvijo ugotovilo kršitev obveznosti iz drugega odstavka 3. člena ZJN-3 s strani izvajalca pogodbe o izvedbi javnega naročila ali njego­vega podizvajalca ali če je naročnik seznanjen, da je pristojni državni organ pri izvajalcu pogodbe ali njegovem podizvajalcu v času izvajanja pogodbe ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za kateri mu je bila s pravnomočno odločitvijo ali več pravnomoč­nimi odločitvami izrečena globa za prekršek. Razvezni pogoj se uresniči pod pogojem, da je od seznanitve s kršitvijo in do izteka veljavnosti pogodbe še najmanj šest mesecev, v primeru nastopanja s podizvajalci pa tudi, če zaradi ugotovljene kršitve pri podizvajalcu izvajalec ustrezno ne nadomesti ali zamenja tega podizvajalca v roku 30 dni od seznanitve s kršitvijo

1. člen

(število izvodov)

Pogodba je sestavljena v dveh enakih izvodih, od katerih prejme vsaka pogodbena stranka po en izvod.

Št.: Št.:

Datum: Datum:

NAROČNIK: DOBAVITELJ:

Direktor:

Radoslav Marčan, dr. med.

spec. ortoped